laion/Wikipedia-Exotic huggingface dataset:
מועדון 57

מועדון 57 (במקור: Club 57) היא טלנובלה איטלקית-אמריקאית, מסוגת מוזיקה ומדע בדיוני, שהופקה על ידי Rainbow S.p.A וניקלודיאון, כאשר שניהם חלק מ-ViacomCBS. הסדרה נוצרה על ידי קת'רינה לדבואר, בוימה על ידי גוסטבו קוטה ואוטו רודריגז, והופקה על ידי איג'יניו סטראפי ופירלויגי גאזולו. הטלנובלה עוקבת אחר סטודנטית מהמאה ה-21 בשם אווה, שיחד עם אחיה, רובן, נוסעת בזמן בטעות לשנת 1957, שם היא מתאהבת בגריזרס איטלקי בשם ג'יי ג'יי, דבר הגורם לה להחליט להישאר. העונה הראשונה של הסדרה, אשר כוללת 60 פרקים באורך 45 דקות, שודרה לראשונה באיטליה ב-15 באפריל 2019 בערוץ Rai Gulp, ובאמריקה הלטינית בערוץ ניקלודיאון ב-6 במאי באותה שנה. בישראל העונה שודרה לראשונה בתרגום עברי ב-7 ביוני 2020 בערוץ KidZ. באוקטובר 2019 הוכרז שעונה שנייה לסדרה נמצאת בפיתוח, כאשר היא אושרה בשנת 2020 ונאמר שהיא תכלול גם 60 פרקים. הפרק הראשון של העונה שודר לראשונה באמריקה הלטינית ב-14 ביוני 2021. אווה ורובן הם שני אחים משנת 2019. לאחר שגילו מכונת זמן ישנה במעבדה של סבא שלהם, הם שולחים את עצמם בטעות לשנת 1957. בזמן כשהם מנסים למצוא דרך לחזור, אווה ורובן משתדלים שלא למשוך תשומת לב. אווה במהרה מתאהבת בגריזרס איטלקי בשם ג'יי ג'יי, שעובד כטכנאי תאורה במופע ריקודים פופולרי בשם "מועדון 57". בנוסף אווה מתיידדת עם אמיליה, המובילה הראשית של המופע, ומעוררת שנאה אצל חברתו לשעבר של ג'יי ג'יי, ורו. אווה לא רוצה לעזוב את ג'יי ג'יי, ומחליטה להישאר יותר זמן בעבר. בינתיים, רובן מתחיל למכור דברים טכנולוגיים לסבו, שנמצא בשנות העשרים לחייו בשנת 1957. נוכחותם של אווה ורובן בשנת 1957 מושכת את תשומת לבם של שומרי הזמן, קבוצה של סוכנים בין ממדיים המפקחים על ציר הזמן של היקום. הם שולחים חניך בשם אאורק ואת עוזרו הרובוטי דרויד, כדי לתפוס את שני האחים ולהפסיק את שיבושיהם בעבר. אווה ורובן מתחמקות מלכידתם ובסופו של דבר חוזרים לשנת 2019, אך שם הם מגלים כי מעשיהם בעבר השפיעו על ההווה - הוריהם כבר אינם יחד וסבא שלהם הוא מיליונר. אווה ורובן חוזרים לעבר כדי לבטל את מעשיהם ולהחזיר את חייהם הישנים. אווה (אוואלונה מונטנר) רובן (סבסטיאן סילבה) ג'יי ג'יי (ריקרדו פרסקרי) ורו (קרולינה מסטרוביץ') אורק (מרטין בארבה) אמיליה (איזבלה קסטיו) מנואל (אנדרס מרקאדו) מרצדס (אסטפני אוליביירה) דליילה (אסטפני אוליביירה) דרויד (ג'ונתן פרוידמן) מיגל (ג'ונתן פרוידמן) פרנצ'סקה (קרלוטה ביזו) ניקו (לורנזו מיידה) מאקה (לורה רוז'ר) איסה (סימון מרוול) סופיה (אנג'לה רינקון) ויקטור (אדריאנו זנדג'אס) דיאנה (מרטינה לביניסה) הבל (סנטיאגו בידארט) צ'צ'ו (מאוריסיו נובואה) סזאר (גאל סאנצ׳ס) פרננדו (ישו נאצר) אנדרס (פרנק פרננדס) אוסו (גבריאל לופס) שחור-זקן (גבריאל לופס) ריין (חורחה רוגז) גברת החתולים (מרתה פיקאנס) - ורו בעתיד. גזבייה (לואיס מאייר) מנואל בעתיד (גזבייה קורונל) נסיכת הזמן אתר האינטרנט הרשמי של מועדון 57 (באיטלקית) מועדון 57, ברשת החברתית אקס (טוויטר) "מועדון 57", במסד הנתונים הקולנועיים IMDb (באנגלית) "מועדון 57", במסד הנתונים הקולנועיים KinoPoisk (ברוסית)
מרינו

מֶרינו (באנגלית: Merino) הוא זן של כבשים שמקורו מספרד. המרינו הוא גזע כבשים בעל צמר מעולה שמקורו בספרד. הגזע ידוע עוד מהמאה ה-12 ומשערים כי הוא הובא לספרד בידי המוסלמים. כבש המרינו מותאם היטב לאזורים צחיחים ולחיי נדודים. מספרד הגיע כבש המרינו במחצית השנייה של המאה ה-18 לארצות אירופה השונות ואחר כך לארצות הברית ואוסטרליה. כבש המרינו נחשב כגזע החשוב ביותר לצמר ומהווה על פי הערכה כ-20% מאוכלוסיית כבש-הבית בעולם. לכבש המרינו תת-גזעים רבים שבהם תת-הגזע האוסטרלי מצטיין באיכות הצמר ובמשקל הגיזה. מרינו האוסטרלי דלין (Delaine) הארגנטינאי מרינו האמריקאי מרינו הקווקאזי מרינו הווירטֶמבֶּרגי מדיה וקבצים בנושא מרינו בוויקישיתוף מרינו, באתר אנציקלופדיה בריטניקה (באנגלית)
רועי צוויג-לביא

רועי צוויג-לביא (נולד ב-2 בינואר 1983) הוא קצין בצה"ל בדרגת אלוף-משנה, המשמש קצין אג"ם של פיקוד המרכז. קודם לכן שימש מפקד חטיבת שומרון, מפקד יחידת מגלן ומפקד גדוד 202. צוויג-לביא נולד וגדל בחיפה. למד בבית הספר הריאלי שבחיפה והיה חניך הפנימייה הצבאית לפיקוד, בוגר מחזור מ"ו. התגייס לצה"ל בשנת 2001, התנדב לצנחנים ושובץ בגדוד 890. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 890 ומונה למפקד מחלקה, והשתתף בלחימה כנגד הטרור הפלסטיני באינתיפאדה השנייה. לאחר מכן שימש כקצין המבצעים של גדוד 890. בסיום תפקידו יצא ללימודים במכללה לפיקוד טקטי וסיים בהצטיינות. במהלך לימודיו פרצה מלחמת לבנון השנייה, הוא קטע את לימודיו, ושב לחטיבה שם שובץ כסגן מפקד פלוגה בגדוד 890 עד לסיום המלחמה. בסיום לימודיו מונה למפקד פלוגת מסלול בגדוד 890, והוביל את הפלוגה בין היתר במהלך מבצע עופרת יצוקה. בהמשך שימש כמפקד פלוגת החוד בגדוד 890. לאחר מכן מונה למפקד פלגת ההכשרות בסיירת מטכ"ל. בהמשך שימש כסגן מפקד גדוד 202 בין השנים 2012–2013. לאחר מכן מונה למפקד מחזור האימון המתקדם בבא"ח צנחנים. במהלך התפקיד החל מבצע צוק איתן, הוא הקים כוח שהורכב מקצינים ששירתו בבא"ח, ופיקד עליו עד לסיום המבצע. בסיום התפקיד יצא ללימודים בפו"ם וסיים בהצטיינות. לאחר מכן שימש כקצין אג"ם של חטיבת הצנחנים בין השנים 2015–2016. ב-11 ביולי 2016 הועלה לדרגת סא"ל ומונה למפקד גדוד 202, ושימש בתפקיד עד 15 באפריל 2018. במאי 2018 מונה למפקד יחידת מגלן, ושירת בתפקיד עד מאי 2020. ב-9 ביוני 2020 הועלה לדרגת אל"ם ומונה למפקד חטיבת שומרון. במהלך תפקידו, ב-30 ביוני 2022, נפצע באורח קל במהלך פיגוע ירי במתחם קבר יוסף שבשכם, בתפקיד זה שימש עד 21 בספטמבר 2022. בשנת 2022 מונה לקצין אג"ם של פיקוד המרכז. צוויג-לביא נשוי ואב לשלושה. בעל תואר ראשון במדע המדינה מאוניברסיטת חיפה ותואר שני במנהל עסקים מאוניברסיטת בן-גוריון. נועם אמיר, ‏יותר מקצועיים, פחות יוזמים: בצנחנים מנסים לחשל את המפקדים הצעירים, באתר מעריב אונליין, 28 באוגוסט 2016 ניר דבורי, ‏המבצע הלילי של הצנחנים ברמאללה, באתר ‏מאקו‏, ‏ 25 בינואר 2017 רועי צוויג, באתר "בהשקט ובבטחה" אמיר בוחבוט, עיטור העוז לחייל הבודד, באתר nrg‏, 31 באוגוסט 2007 גל פרל פינקל‏, עניין של מסורת: שימו סוף ל"מבחנים" והמתינו עם עריפת הראשים, באתר וואלה, 6 באוגוסט 2018 ירון שילדקרוט, תגובה ציונית הולמת, במחנה, 5 בדצמבר 2007 איתי אילנאי, "אמרתי למפקד שמישהו ייפגע. הוא ענה שזו מסורת", באתר ynet, 9 באוגוסט 2018 חטיבת הצנחנים: סדרת מלחמה עם מסע כומתה, באתר ערוץ 7, 28 בפברואר 2014 איתי בלומנטל, תהל בת ה-4 פגשה את החיילים שתפסו את המחבלים שפגעו בה, באתר ynet, 15 בנובמבר 2016 אל"ם רועי צוויג נכנס לתפקידו כמח"ט "שומרון", באתר צה"ל, 9 ביוני 2020 אלישע בן קימון, יואב זיתון, אליאור לוי, פיגוע ירי בקבר יוסף: מח"ט שומרון ושני מתפללים יהודים נפצעו קל, באתר ynet, 30 ביוני 2022 רשימת המינויים החדשים בצה"ל, באתר צה"ל, 18 באוקטובר 2021
לאנסט

לאנסט (באנגלית: The Lancet) או לנצט הוא כתב עת רפואי, מהידועים והוותיקים בעולם. כתב העת נוסד בשנת 1823 על ידי תומאס ואקלי שהיה מנתח אנגלי. כתב העת נקרא על שם אזמל הניתוחים. מאז 1991 נמצא כתב העת בבעלות חברת ההוצאה לאור אלסוויר, והעורך הראשי שלו מאז 1995 הוא ריצ'רד הורטון. מערכת כתב העת נמצאת בלונדון, בניו יורק ובבייג'ינג. לאנסט מפרסם מחקרים מקוריים, מאמרי ביקורת, מאמרי מערכת, ביקורות ספרים, התכתבויות כמו כן עורך כתב העת ימי עיון. בכתב העת כמו כתבי עת מדעיים אחרים, המאמרים המפורסמים בלאנסט עוברים תהליך של ביקורת עמיתים לפני הפרסום. ללאנסט גם כתבי עת ייעודיים לנושאים מיוחדים ובהם נוירולוגיה, אונקולוגיה, דרכי הנשימה, מחלות זיהומיות, המטולוגיה. לכתב העת מיוחס אימפקט פקטור של 59.102 והוא נחשב כמדורג שני לפי ה-Journal Citation Reports (אנ') מקרב כתבי העת הרפואיים אחרי ה-New England Journal of Medicine. באורח חריג במיוחד עבור כתבי-עת רפואיים, נודע הלאנסט בקו מערכתי אנטי-ישראלי, לרבות האשמות אנטישמיות ופסאודו-מדעיות. ב-1998 התפרסם בכתב העת, מאמר של אנדרו וייקפילד על קשר אפשרי בין החיסון נגד אדמת, חצבת, חזרת (MMR) לבין אוטיזם. הפרסום גרם לחרדה ציבורית גדולה וירידה משמעותית באחוזי המתחסנים. בהמשך התגלה כי המחקר נוהל בצורה כושלת, התוצאות זויפו והחוקרים קיבלו שוחד. כתב העת משך את הפרסום. Nature כתב עת מדעי מדיה וקבצים בנושא לאנסט בוויקישיתוף אתר האינטרנט הרשמי של לאנסט (באנגלית) לאנסט, ברשת החברתית פייסבוק לאנסט, ברשת החברתית אקס (טוויטר) לאנסט, ברשת החברתית LinkedIn לאנסט, סרטונים בערוץ היוטיוב לאנסט, באתר אנציקלופדיה בריטניקה (באנגלית) http://www.thetower.org/article/the-lancet-how-an-anti-israel-propaganda-platform-was-turned-around/ https://www.thejc.com/comment/comment/after-gap-four-years-lancet-medical-journal-anti-israel-bias-resurfaced-gerald-steinberg-ngo-monitor-1.473929 https://www.ima.org.il/FilesUploadPublic/IMAJ/0/64/32156.pdf https://doi.org/10.1016/S0140-6736(19)32562-0 https://doi.org/10.1016/S0140-6736(19)31760-X תרמית הקשר בין חיסונים לאוטיזם: הסוף המביש, באתר ynet, 4 בפברואר 2010 חיסונים, אוטיזם ושרלטנות מדעית, באתר הידען, ‏2009-02-07
סוזאנה קורבט

סוזאנה ג'יין קורבט (באנגלית: Susannah Jane Corbett; נולדה ב-10 באוגוסט 1968) היא שחקנית וסופרת אנגלייה. קריירת המשחק שלה החלה ב-1999 והיא הופיעה בטלוויזיה, בקולנוע וברדיו. קורברט כותבת ספרי ילדים. קורבט נולדה בשכונת מרילבון שבלונדון. היא בתם של השחקן הארי ה. קורבט, שהיה ידוע מהופעתו בסיטקום "סטפטו ובנו" של ה-BBC, ושל אשתו השנייה מורין. היא למדה בבית הספר לבנות מוירה האוס באיסטבורן שבמזרח סאסקס. את הכשרתה המקצועית רכשה ב-East 15 Acting School בדבדן שבאסקס. ב-1991 שיחקה קורבט בתפקיד קטן בסרט ההרפתקאות "רובין הוד: נסיך הגנבים". בנובמבר 1991 הופיעה לראשונה בטלוויזיה, בתפקיד סיידי מדוז בפרק בסדרת הדרמה הקומית "Minder" של רשת ITV. את תפקידה הגדול הראשון קיבלה קורבט ב-1993, בעונה השלישית של הסדרה "Peak Practice", בתפקיד ונסה מצ'ין חולת סיסטיק פיברוזיס. היא ידועה בעיקר מהופעתה בתפקיד אלי פסקו, אשתו של אחת הדמויות הראשיות, בסדרת הדרמה "דיאל ופסקו", המבוססת על רומנים מאת רג'ינלד היל. בין השנים 1996 ל-2000 הופיעה קורבט בקביעות בסדרה, וחזרה להופעת אורח בשנת 2005. בשנת 2000 חזרה להופיע בסדרה "Peak Practice" בתפקיד הפיזיותרפיסטית קרי דייווידסון, למשך שלוש עונות. ב-2015 שיחקה קורבט בסדרה "הולבי סיטי". קורבט החלה לכתוב ספרים מצוירים עבור ילדיה. הספר הראשון שלה שיצא לאור היה "Dragon's Dinner" פורסם ב-20 באוגוסט 2009. ספר שני "One Cool Cat" פורסם באביב 2011. עוד כתבה ספר על תולדות חייו של אביה "Harry H. Corbett: The Front Legs of the Cow", שיצא לאור במרץ 2012. קורבט חיה עם משפחתה באשבורנהאם שבמזרח סאסקס. יש לה שני ילדים. Dragon's Dinner (2009) One Cool Cat (2011) Harry H. Corbett – The Front Legs of the Cow (2012) אתר האינטרנט הרשמי של סוזאנה קורבט הבלוג של סוזאנה קורבט סוזאנה קורבט, במסד הנתונים הקולנועיים IMDb (באנגלית) סוזאנה קורבט, באתר MusicBrainz (באנגלית) "End Papers and Life in Between". Susannah Corbett. נבדק ב-24 בדצמבר 2009. {{cite web}}: (עזרה) "More than Steptoe: a tribute to Harry H Corbett". LouReviews. 5 במרץ 2012. נבדק ב-10 במרץ 2012. {{cite web}}: (עזרה)
מכון קורצ'טוב

מכון קורצ'טוב (ברוסית: Hациональный исследовательский центр «Курчатовский Институт», רשמית: "מרכז המחקר הלאומי 'מכון קורצ'טוב'") הוא מוסד מחקר ופיתוח מוביל ברוסיה בתחום האנרגיה הגרעינית. נקרא על שם איגור קורצ'טוב ונמצא בכיכר קורצ'טוב 1, במוסקבה. בברית המועצות המכון היה ידוע בשם מכון איגור קורצ'טוב לאנרגיה אטומית (Институт Атомной Энергии им. И.В. Курчатова, בראשי תיבות: КИАЭ). בין 1991 ל-2010, היה ידוע כמרכז המדע הרוסי "מכון קורצ'טוב" (Роcсийский научный центр «Курчатовский Институт») לפני ששונו שונה למרכז המחקר הלאומי. עד שנת 1955, היה המכון ידוע בשם "מעבדה מספר 2 של האקדמיה למדעים של ברית המועצות". המכון נוסד ב-11 בפברואר 1943 במטרה לפתח נשק גרעיני. מרבית הכורים הגרעיניים הסובייטיים תוכננו במכון, כולל F-1, שהיה הכור הגרעיני הראשון מחוץ לצפון אמריקה שקיים ביקורת על תפעולו. מאז שנת 1955 המכון עסק בביצוע עבודות ניסוי מדעיות מרכזיות בתחומי היתוך תרמו-גרעיני ופיזיקת פלזמה. במיוחד פותחו שם מערכות הטוקאמק הראשונות, שהמוצלחות שבהן היו T-3 והגרסה הגדולה שלה T-4, שנבדקה בשנת 1968 בנובוסיבירסק, בניסוי שבחן את התגובה המיזוגית התרמו-גרענית הקווסטיסטית הראשונה אי פעם. מערכות טוקאמק (Токамáк) הן רכיב המשתמש בשדה מגנטי רב עוצמה כדי להגביל פלזמה חמה בצורת טורוס. מהווה אחד מכמה סוגים של התקני כליאה מגנטיים המפותחים לייצור כוח היתוך תרמו-גרעיני מבוקר והוא המכשיר המוביל לביצוע כור היתוך מעשי. בשנות השמונים מילאו עובדי מכון קורצ'טוב, מהנדסי מחשבים, תפקיד חשוב מאוד בביסוס תרבות המחשבים באמצעות השתתפות בפיתוח מערכת ההפעלה DEMOS בשנת 1982, שהוביל להפצת האינטרנט ברוסיה וסייע בפירוק ברית המועצות. מערכת DEMOS (ברוסית: Единая Мобильная Операционная Система, ДЕМОС) פותחה כמערכת הפעלה דמוית Unix, על בסיס BSD. בשנת 1991 DEMOS נזנחה ובמקומה פותחה מערכת ההפעלה "רלקום" (РЕЛКОМ) עד 1991 פיקח משרד האנרגיה האטומית על הנהלת מכון קורצ'טוב. לאחר הפיכתו למרכז המדע הממלכתי בנובמבר 1991, הוכפף המכון ישירות לממשלת רוסיה. על פי אמנת המכון, מנהל המכון ממונה על ידי ראש הממשלה על סמך המלצות רוסאטום. בפברואר 2007 זכה מכון קורצ'טוב במכרז להיות הארגון העיקרי המתאם את המאמצים בתחם הננו-טכנולוגיה ברוסיה. המכון מעורב בפרויקטים שונים לרבות פרויקט איטר כורים רבים תוכננו על ידי חוקרי המכון, כמו: GT-MHR RBMK EGP-6 ELENA T-15 F-1 VBER-300 ביוני 2020 המכון קיבל מימון מהתקציב הפדרלי ליצירת ותחזוקה של "מאגר המידע הלאומי למידע גנטי" ליצירת פורמטים לאחסון והעברת נתונים גנטיים, כדי לסייע לחברות תרופות בפיתוח חיסונים על בסיס המאגר הגנטי. מכון קורצ'טוב לאנרגיה אטומית, עם צוות פרויקט השדה המגנטי, 1974. עמדה לבדיקת מערכות מגנטיות במכון קורצ'טוב, שצולמה בשנת 1986. בול דואר משנת 2018, שהונפק על ידי דואר רוסיה לרגל 75 שנה למכון. מדיה וקבצים בנושא מכון קורצ'טוב בוויקישיתוף אתר האינטרנט הרשמי של מכון קורצ'טוב (ברוסית) מכון קורצ'טוב, ברשת החברתית VK
המכון הרוסי לרשתות ציבוריות

מכון המחקר הרוסי לפיתוח רשתות ציבוריות (Российский научно-исследовательский институт развития общественных сетей, בראשי תיבות: РосНИИРОС) הוא מוסד רוסי הפועל בשני תחומים עיקריים: פיתוח רשתות מחשבים לארגוני מדע וחינוך; פיתוח אלמנטים בסיסיים בתשתית האינטרנט הרוסי. המוסד הוקם על ידי הוועדה הממלכתית למדע והשכלה גבוהה, המכון לאנרגיה אטומית ובשיתוף פעולה עם מרכז המידע והמחשוב של מכון קורצ'טוב בשנת 1992 ונרשם כעמותה. עד 2001 הוא היה הרשם היחיד של שמות תחום הדומיין .ru. בשנת 2000, לאחר תחילת הפצת .ru של מערכת רישום שם הדומיין, הקים המכון את הרשם RU-NIC (RU-CENTER) ומשנת 2001 חדל לחתום על חוזי רישום תחומי דומיין חדשים. הסכמים שנחתמו מוקדם יותר על רישום ותמיכה של דומיינים שהופעלו עד 1 בינואר 2005, אפשרו לו להמשיך בתחזוקת הדומיינים, אך הבעלים נאלצו להעבירם לאחד מרשמי שמות הדומיינים המאושרים. בשנת 2004 הפכה העמותה לארגון אוטונומי, לאחר שהפכה מהמוסד "מכון המחקר הרוסי לפיתוח רשתות ציבוריות" לארגון אוטונומי ללא מטרות רווח בשם "מכון המחקר הרוסי לפיתוח רשתות ציבוריות" והחל לפעול עצמאית ממכון קורצ'טוב. המכון מפעיל רשת אינטראנט רוסית בין-מחלקתית (Network Backbone Network, RBNet), המספקת חיבור לאינטרנט של רשתות מדעיות וחינוכיות אזוריות. רשתות אזוריות מחוברות דרך צמתי רשת RBNet הממוקמים בכל המחוזות הפדרליים ברוסיה (בדרך כלל 1–2 צמתים למחוז). המרכיבים העיקריים של רשת RBNet הונחו במהלך יישום התוכנית הבין-מחלקתית "יצירת רשת ארצית של טלקומוניקציה ממוחשבת למדעים והשכלה גבוהה" בשנים 1995–2001. המכון מפתח ותומך במרכז הטכני של תחום הדומיין הרוסי .ru, כולל רישום דומיינים ברמה השנייה בתחום .ru, מערכות רישום ו-DNS. בסך הכל כ-2.5 מיליון דומיינים ברמה השנייה נרשמו בתחום .ru (נכון לנובמבר 2009). המכון הפך למייסד נקודות חילופי תנועה באינטרנט במוסקבה (MSK-IX), סנקט פטרבורג, רוסטוב על הדון, סמארה, יקטרינבורג, נובוסיבירסק ובעיר ולדיווסטוק. מאז 2013, ניהול נקודות MSK-IX ונקודות חילופי תנועה אזוריות אוחדו תחת "המרכז לאינטראקציה בין רשתות מחשבים" של MSK-IX. המכון משתף פעולה באופן פעיל עם איגוד הארגונים המדעיים והחינוכיים – המשתמש ברשתות נתונים אלקטרוניות – RELARN והוא מספק לאיגוד רשת מדעית וחינוכית ללא מטרות רווח, RELARN-IP, המכסה בעיקר את ארגוני מוסקבה ופרבריה. עד 27 בדצמבר 2010 המכון ניהל מספר תחומים ציבוריים וגאוגרפיים המיועדים לרישום תת-דומיינים ברמה השלישית. בין הדומיינים הללו היו: .com.ru - הומלץ לפרויקטים בעלי אופי מסחרי (מאוגוסט 2005 ועד אוקטובר 2011 הרישום לא בוצע); .net.ru - הומלץ לפרויקטים הקשורים להתפתחות האינטרנט; .org.ru - הומלץ לפרויקטים שאינם מסחריים; .pp.ru - הומלץ ליחידים; .msk.ru, .spb.ru. - הומלץ לפרויקטים הקשורים גאוגרפית למוסקבה וסנקט פטרבורג. תת-דומיינים ("דומיינים ברמה השלישית", כלומר, name.domain.ru ) נרשמו ללא עלות בהתאם לכללי השימוש. דומיינים נרשמו באמצעות טופס אינטרנט לרישום דומיין. המכון העביר את כל הדומיינים המנוהלים ברמה השלישית לתמיכת RU-CENTER. דומיינים נרשמים דרך ממשק האינטרנט RU-CENTER, אך כבר על בסיס תשלום. מאז 2015, דומיינים אלה מוגשים על ידי רישום יחיד, שהתשתית שלו נוצרה על ידי המכון. רישום זה מספק גישה לרשמים לשירות שמות דומיינים. כך, ניתן היה לרשום דומיינים ברמה השלישית לא רק דרך RU-CENTER, אלא גם באמצעות רשמים אחרים. אתר האינטרנט הרשמי של המכון הרוסי לרשתות ציבוריות (ברוסית)
טום וג'רי: רובין הוד והעכבר העליז

טום וג'רי: רובין הוד והעכבר העליז (באנגלית: Tom and Jerry: Robin Hood and His Merry Mouse) הוא סרט הנפשה אמריקאי לילדים מסוגת קומדיה, פעולה והרפתקאות. הסרט בוים על ידי ספייק ברנדט וטוני קרוון, ונכתב על ידי ארל קרס ומייקל פ. ריאן. הסרט הופץ לראשונה בארצות הברית ב-DVD ובבלו ריי ב-28 בספטמבר 2012. רובין הוד ושותפו ג'רי העכבר מתכוננים לעשות מארב על מנת לקחת את כספי המס ולהביא לעניים ביער שרווד. הם עשו מלכודת לשריף מנוטינגהאם, יד ימינו של הנסיך ג'ון אשר בא עם עוזרו טום החתול. אולם, תודות לאזהרתו של ג'רי, רובין הופיע עם אנשיו העליזים, הביסו את היריבים והצליחו לקחת את הזהב. כאשר ג'ון והשריף דברו ביניהם על המקרה האחרון, השריף הבין שרובין משתמש בג'רי על מנת להעביר מידע ולהזהירו מפני מרגל בתוך הטירה, והטיל משימה על טום לתפוס את ג'רי בפקודה לתפוס את הבוגד. באותו לילה, רובין ביקש מג'רי לשלוח שיר אהבה לעלמה מריאן (בגילומה של רד מהסרטון "red hot riding hood"), הקשר הסודי ומושא אהבתו. אולם, מריאן מוחזקת בידי טום וכאשר ג'רי נכנס לטירה, טום רדף אחריו וניסה לסלק אותו ללא הצלחה. השריף תכנן תוכנית ללכוד את רובין בתחרות קשתות, עם נשיקה ממריאן כפרס לזוכה. רובין לא היה יכול להתנגד ונכנס לתחרות, למרות החששות של אנשיו. כאשר ג'רי נרדף בידי טום כאשר הוא שולח טבעת אהבה מרובין למריאן, הוא עוזר לו בטעות לזכות בתחרות, השריף חשף את רובין בתחפושת ולכד אותו ואת אנשיו. ג'רי, יחד עם האנשים העליזים היחידים (ספייק וטייק ודרופי) נשארו בזירה, חדרו לטירה על מנת לשחרר את השותפים שלהם, אולם הם נתפסו בידי טום. כאשר נלחמו מול חדרה של מריאן, הם בטעות נתגלו על ידי השריף אשר גילה שמריאן היא מוסרת המידע של רובין ואסר אותה. טום סוף סוף תפס את ג'רי, אולם הוא פוטר ברשעות על ידי הנסיך ג'ון והשריף אשר למדו לחרדתם שהמלך ריצ'רד, חוזר ממסעי הצלב מוקדם מהצפוי. הנסיך ג'ון והשריף החלו לרקום מזימה כדי להרוג את ריצ'רד לפני שהוא יוכל להניח את רגלו באדמה הבריטית והחליטו גם להרוג את מריאן על "הבגידה" שלה. כתוצאה, טום שלל את נאמנותו לנסיך ג'ון, שחרר את ג'רי ויחד הם איחדו כוחות ושחררו את רובין הוד והאנשים העליזים מהכלא. בינתיים, הנסיך ג'ון, השריף ואנשיהם רכבו על מנת לערוך מלכודת לריצ'רד. ספייק, טייק ודרופי נכנסו לטירה לא מוכנים ושחררו את מריאן. לאחר שספייק גילה את מקומו של המארב של ג'ון, טום, ג'רי, רובין ואנשיו באים להצלה. הם הגיעו אל נקודה, בה הם נלחמים מול ג'ון והשריף על מנת ליישר את ההדורים. כאשר רובין וריצ'רד נשארו ללא עזרה, טום וג'רי נלחמו מול שני הבוגדים ג'ון והשריף בקרב חרבות, דבר שאפשר לרובין ולריצ'רד לשחרר את עצמם ולחדש את המריבות עם ג'ון והשריף. ג'ון והשריף נלכדו, ריצ'רד חזר לכס המלכות שלו, רובין ומריאן התחתנו, וטום וג'רי הפכו לאבירים בשירות המלך. ספייק ברנדט - טום החתול, ג'רי העכבר וטייק (לא מופיע בקרדיטים) ג'יימי באמבר - רובין הוד פיל לאמאר - ספייק צ'ארלס שאונסי - השריף מנוטינגהאם ג'ון מייקל היגינס - הנסיך ג'ון גריי דלייסל - העלמה מריאן קלייב רוויל - המלך ריצ'רד / שופט בתחרות ג'ון דימאג'יו - ג'ון הקטן / מקוולף ג'ו אלסקי - הנזיר טאק / הנזיר דרופי גרג אילס - וויל סקארלט / טין ג'ס הארנל - פאן ריצ'רד מקגונגל - ברוך הדוב / אלי "טום וג'רי: רובין הוד והעכבר העליז", במסד הנתונים הקולנועיים IMDb (באנגלית) "טום וג'רי: רובין הוד והעכבר העליז", באתר AllMovie (באנגלית) "טום וג'רי: רובין הוד והעכבר העליז", באתר Rotten Tomatoes (באנגלית) "טום וג'רי: רובין הוד והעכבר העליז", באתר HBO Max (באנגלית) "טום וג'רי: רובין הוד והעכבר העליז", במסד הנתונים הקולנועיים KinoPoisk (ברוסית)
כל העולם במה

"כֹּל הָעוֹלָם בָּמָה" (באנגלית: All the world's a stage) הוא אחד הציטוטים הידועים ביותר של ויליאם שייקספיר. הציטוט מקורו במונולוג מהקומדיה הפסטורלית שלו "כטוב בעיניכם", שם נאמרה על ידי ז'אק המלנכולי במערכה II, תמונה 7, שורה 139. בנאומו משווה ז'אק את העולם לבמה ואת החיים למחזה. הוא מקטלג את חיי האדם לשבעה חלקים, שבעה שלבים מינקותו ועד מותו. ההשוואה של העולם לבמה ואנשים לשחקנים קדמה הרבה לפני שייקספיר. יובנאליס, המשורר הרומאי הקדום, כתב את אחת הגרסאות המוקדמות ביותר של ביטוי זה ב"סאטירה 3": "כל יוון היא במה, וכל יווני הוא שחקן". קדם לו דמוקריטוס שאמר: "העולם - במה, החיים - מחזה. באת, ראית, הסתלקת". המחזה של ריצ'רד אדוארדס שנכתב בשנה בה נולד שייקספיר, דיימון ופיתיאס, מכיל את השורות: "פיתגורס אמר שהעולם הזה היה כמו במה / שרבים ממלאים את חלקם; כצופים, ועל הבמה". כאשר נוסד בשנת 1599 התיאטרון של שייקספיר עצמו, "תיאטרון הגלוב", הוא השתמש במוטו הלטיני ”Totus mundus agit histrionem” - "כל העולם מגלם את השחקן". הטקסט הלטיני שלו נגזר מתוך מסה מהמאה ה-12. בסופו של דבר המילים נובעות מ-”quod fere totus mundus exercet histrionem” - "מכיוון שכמעט כל העולם הם שחקנים" ביטוי רווח באנגליה של אותם ימים המיוחס לפטרוניוס. ביצירתו הקודמת, הסוחר מוונציה, הדמויות הראשיות של שייקספיר, אנטוניו, השוותה את העולם לבמה: אני תופס את העולם כפי שהוא, גרטיאנו; במה שכל גבר צריך לשחק בה תפקיד, ושלי עצוב במיוחד — הסוחר מוונציה, ויליאם שייקספיר בספרו "שבחי הסכלות", שהודפס לראשונה בשנת 1511, הומניסט הרנסאנס ארסמוס מרוטרדם שואל ”כי מה הם עוד חייו של האדם? מעין מחזה בו גברים בתלבושות שונות מופיעים עד שהבמאי מניע אותם על הבמה”. פרק זה לוקה בחסר. אנא תרמו לוויקיפדיה והשלימו אותו. כל העולם במה - סדרה בערוץ הילדים משנת 1999 אשר שידרה גרסה טלוויזיונית של מחזות תיאטרון קלאסיים שעובדו על ידי חיים אידיסיס. כל העולם במה - שיר שכתב חיים חפר והלחין קובי אושרת ופזמונו פרפרזה על הביטוי: "כי העולם כולו במה; בו גיבורים וחלשים; וזרקורים, מסך, קרשים; ועליזים ומיואשים; כן העולם כולו במה; אך גם השחקנים הם אנשים". שירו של סיני תור המתייחס לביטוי: "כי כל העולם במה וכולנו שחקנים; וה' הוא הבמאי שמושך כאן בחוטים". הציטוט במהדורת הפוליו הראשונה של ויליאם שייקספיר הפסל "שבעת ימי האדם" בלונדון "שבעת שלבי האדם" מאת ויליאם מולארדי, 1838, הממחיש את המונולוג ויליאם שייקספיר כטוב בעיניכם כל העולם במה, בפרויקט TED (באנגלית) Wender, Dorothy. “Roman Poetry: From the Republic to the Silver Age. Carbondale: Southern Illinois Univ. Press, 1980. p. 138 Ο κόσμος σκηνή, ο βίος πάροδος. Ήλθες, είδες, απήλθες. Joseph Quincy Adams Jr., Chief Pre-Shakespearean Dramas: A Selection of Plays Illustrating the History of the English Drama from Its Origin down to Shakespeare, Houghton Mifflin Company, Boston; New York, 1924, p. 579. Marjorie B. Garber (2008). Profiling Shakespeare. Routledge. p. 292. John Masters (1956). The Essential Erasmus. The New American Library. עמ' 119 מאת רותה קופפר, קלאסיקות של התיאטרון בערוץ הילדים, באתר הארץ, 7 בנובמבר 2001 כל העולם במה (1999), באתר "אישים" כל העולם במה - אומני ישראל, באתר שירונט סיני תור - כל העולם במה, עמוד היוטיוב הרשמי של סיני תור, ‏16 בספטמבר 2014 ויליאם שייקספיר, Mr. William Shakespeares Comedies, Histories, & Tragedies: Published According to the True Originall Copies, EXTRA, ‏1623 (באנגלית)
בנק האיטי

בנק האיטי (באנגלית: Bank of the Republic of Haiti; בצרפתית: Banque de la République d'Haïti; ראשי תיבות: BHR) הוא הבנק המרכזי של האיטי, שנוסד ב-17 באוגוסט 1979. בראש הבנק עומד ג'אן באדן דוביס מדצמבר 2015. בנק האיטי פועל בפיתוח מדיניות הכללה הפיננסית (אנ') וחבר בברית להכללה פיננסית (אנ'). בנק האיטי הוקם לאחר עצמאותה של האיטי מצרפת. את ההתייחסות העתיקה ביותר לבנק בהאיטי ניתן לייחס בהתכתבויות הקצרות שהוחלפו במהלך ספטמבר 1825 בין סוחר זר, ניקולס קיין, למזכיר המדינה בלתאזר אינגינאק על הצעה שהגיש ג'ורג' קלארק בשם קבוצה גרמנית בשם הרמן הנדריק ושות', להקים בנק בהאיטי. עם זאת, ההצעה מעולם לא התקבלה, והרמן הנדריק ושות' מעולם לא הוקמה. באוקטובר 1910, ניתנו זיכיונות לתאגיד של אנשי עסקים צרפתים, גרמנים ואמריקאים להקמת בנק חדש, הבנק הלאומי של האיטי (BNRH). ב-1979, פוצלה BNRH לשני מוסדות פיננסיים: הבנק הלאומי לאשראי (BNC), ובנק האיטי. אתר האינטרנט הרשמי של בנק האיטי (בצרפתית) Alliance for Financial Inclusion - Members, Alliance for Financial Inclusion (באנגלית) "Banque de la République d'Haïti". www.brh.ht.
שריר בית הברך

שריר בית הברך (בלטינית: Musculus popliteus) הוא שריר קצר, קטן, משולש ועמוק. הוא ממוקם מתחת לשריר הנרחב הביניימי, שהוא חלק האמצעי והעמוק של שריר הירך הארבע ראשי. הנקודה בה מתחיל השריר היא הפטישון החיצוני של עצם הירך והקרן החיצונית של המניסקוס החיצוני. משם הוא ימשיך לכיוון עצם השוקה. מכיוון שהשריר קטן ועמוק, יהיה לו קשה לעבוד כאגוניסט בכיפוף הברך. לעומת זאת הוא אחראי להרמת מעטפת המפרק הסינוביאלי של הברך. מדיה וקבצים בנושא שריר בית הברך בוויקישיתוף האנטומיה של גריי - המהדורה ה-20 (1918) עמוד 484 ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.